Smečno
Smečno (kuni 1882. aastani Muncifaj, saksa keeles Smetschno) on linn Tšehhis Kesk-Tšehhi maakonnas Kladno ringkonnas. Smečno asub Kladnost 7 km loodes ja Praha kesklinnast ligikaudu 30 km lääneloodes. Smečno asub merepinnast 340–375 meetri kõrgusel. Asulat on esmamainitud 1252. aastal, alevi staatuse sai 1510. aastal ja linnaõigused 1515. aastal. Vahepeal kaotatud linnaõigused sai Smečno tagasi 1992. aastal. Smečno vanalinn on alates 1992. aastast ajalooline linnakaitseala.